21. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.4351/906 της 14 Νοεμ./24 Δεκ. 1985 (ΦΕΚ Β΄ 774) Αρμόδιες Τελωνειακές Αρχές για την εισαγωγή υφαντουργικών ειδών. Άρθρ.1.-Από τα υφαντουργικά είδη τα αναφερόμενα στο εδάφ. δ΄ της παρ. 2 του άρθρ. 1 της Τ.607/72/7.3.78 Υπουργικής απόφασης, όπως τροποποιήθηκε με την Τ.160/31/14.1.85 απόφασή μας, εξαιρούνται τα είδη της δασμολογικής κλάσης 60,04 Β ΙΙΙ α2 (καλσόν για τη φλεβίτιδα). Άρθρ.2.-Στις Τελωνειακές Αρχές του εδαφ. στ΄ της παρ. 1 του άρθρ. 2 της Τ.607/72/7.3.78 Υπουργικής Απόφασης, όπως τροποποιήθηκε με τις αριθ. Τ.160/31/14.1.85 και Τ.1504/367/11.4.85 αποφάσεις μας, προστίθεται και το Τελωνείο Α΄ Τάξης Λάρισας. 